CELEX: C2007/042/75
Language: fi
Date: 2007-02-24 00:00:00
Title: Asia T-415/06 P: Valitus, jonka De Smedt on tehnyt 29.12.2006 virkamiestuomioistuimen asiassa F-59/05, De Smedt v. komissio, 19.10.2006 antamasta tuomiosta

24.2.2007   
            
            
               FI
            
            
               Euroopan unionin virallinen lehti
            
            
               C 42/43
            
         Valitus, jonka De Smedt on tehnyt 29.12.2006 virkamiestuomioistuimen asiassa F-59/05, De Smedt v. komissio, 19.10.2006 antamasta tuomiosta
   (Asia T-415/06 P)
   (2007/C 42/75)
   Oikeudenkäyntikieli: ranska
   Asianosaiset
   
      Valittaja: Elisabeth De Smedt (Wezembeek-Oppem, Belgia) (edustajat: asianajajat L. Vogel ja R. Kechiche)
   
      Muu osapuoli: Euroopan yhteisöjen komissio
   Vaatimukset
   
               —
            
            
               virkamiestuomioistuimen toisen jaoston 19.10.2006 antama valituksenalainen tuomio, joka on annettu tiedoksi kirjattuna kirjeenä 19.10.2006 ja jolla valittajan 8.7.2005 tekemä valitus hylättiin, on kumottava kokonaisuudessaan
            
         
               —
            
            
               vaatimukset, jotka valittaja on esittänyt edellä mainitussa 8.7.2005 tehdyssä valituksessa, on hyväksyttävä
            
         
               —
            
            
               vastapuoli ja väliintulija on ensimmäisen oikeusasteen tuomioistuimen työjärjestyksen 87 artiklan 2 kohdan perusteella velvoitettava korvaamaan oikeudenkäyntikulut, mukaan lukien ensimmäisen oikeusasteen tuomioistuimen työjärjestyksen 91 artiklan b alakohdassa määritellyt asian käsittelystä aiheutuneet välttämättömät kustannukset, erityisesti prosessiosoitteesta aiheutuneet kulut, matka- ja oleskelukulut sekä asianajajan palkkiot
            
         Oikeudelliset perusteet ja pääasialliset perustelut
   Virkamiestuomioistuin hylkäsi 19.10.2006 antamallaan tuomiolla, jonka kumoamista tässä valituksessa vaaditaan, valittajan tekemän kanteen, joka koski toisaalta sen komission 21.3.2005 tekemän päätöksen kumoamista, jolla vahvistettiin valittajan, joka on sopimussuhteisena työhenkilönä palvelukseen otettu entinen ylimääräinen toimihenkilö, palkkaluokka ja palkan määrä, ja toisaalta vahingonkorvausvaatimusta.
   Edellä mainitun tuomion kumoamista koskevan vaatimuksen tueksi valittaja vetoaa kahteen valitusperusteeseen, joista ensimmäinen koskee muuhun henkilöstöön sovellettavien palvelussuhteiden ehtojen (1) 80 artiklan 3 kohdan rikkomista ja ilmeistä arviointivirhettä. Valittaja väittää, että kun virkamiestuomioistuin hylkäsi hänen alkuperäisen kanteensa ensimmäisen kanneperusteen sillä perusteella, että komission oli noudatettava aikataulua, jonka se on asetuksen N:o 723/2004 (2) mukaisesti vahvistanut entisten väliaikaisiin työntekijöihin sovellettavien palvelussuhteen ehtojen korvaamiseksi uusilla sopimussuhteisten toimihenkilöiden palvelussuhteen ehdoilla, virkamiestuomioistuin hyväksyi sen, että komissio ei muuhun henkilöstöön sovellettavien palvelussuhteiden ehtojen 80 artiklan 3 kohdan vastaisesti noudattanut kaikkia niitä menettelyjä, jotka edeltävät ensimmäisten sopimussuhteisten toimihenkilöiden palvelukseen ottamista.
   Toinen valitusperuste koskee syrjintäkiellon periaatteen loukkaamista, perustelujen puutteellisuutta ja sitä, ettei niihin kirjelmiin ole vastattu, jotka valittaja oli esittänyt hänen alkuperäisen kanteensa sen toisen perusteen hylkäämisen yhteydessä, jossa väitettiin, että ne olosuhteet, joissa kantajan piti työskennellä, olivat syrjiviä suhteessa muihin komission saman yksikön palveluksessa työskenteleviin, samoja toimia harjoittaviin henkilöihin. Valittaja moittii virkamiestuomioistuinta siitä, että se ei ole esittänyt sopivaa vastausta hänen kyseistä aihetta koskeviin lausuntoihinsa ja että se on käyttämällä abstraktia kaavaa vain hylännyt kyseisen kanneperusteen.
   
      (1)  Muuhun henkilöstöön sovellettavat palvelussuhteen ehdot on määritelty Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta 29.2.1968 annetun neuvoston asetuksen (ETY, Euratom, EHTY) N:o 259/68 (EYVL L 56, s. 1) 3 artiklassa.
   
      (2)  Neuvoston asetus (EY, Euratom) N:o 723/2004, annettu 22.3.2004, Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta (EUVL L 124, s. 1).